.td_uid_2_619d34c37ba35_rand.td-a-rec-img{text-align:left}.td_uid_2_619d34c37ba35_rand.td-a-rec-img img{margin:0 auto 0 0} Rene' Barun, li ilu jbati mid-dipressjoni u bl-ansjetà sa minn meta kellu 16-il sena, qal li bil-kura li jieħu mingħand il-psikologi u l-psikjatri l-mumenti tad-dipressjoni naqsulu. Huwa qal li jipprova jagħmel kollox normali u jimbotta lilu nnifsu kemm jista' u jagħmel attivitajiet differenti minkejja dak kollu li jħoss. Waqt diskussjoni dwar id-dipressjoni fil-programm Andrew Azzopardi on 103 Malta's Heart , Rene' qal li waqt li jkun fid-dalma tad-dipressjoni, iħobb joħroġ jimxi jew imur jieħu kafe' waħdu jew ġieli jmur jiltaqa' ma' xi ħabib u jitkellem. Huwa spjega li r-reliġjon hija importanti ħafna għalih u jkun hemm ġranet fejn iħossu konvint li Alla qiegħed miegħu u jħossu tajjeb. Minħabba d-dipressjoni jkun hemm ġranet oħra fejn ikun xettiku, tqum battalja ġo fih u jipprova jemmen bħal meta kien konvint li Alla qiegħed miegħu. Huwa qal li dipressjoni ma tfissirx li tkun imdejjaq xi darba jew oħra iżda kontinwament tħoss li hemm xi ħaġa fik li mhix sew. Huwa spjega li din il-ħaġa jħossha kemm mentalment u anke emozzjonalment. "Il-burdata tal-ġurnata tinbidel malajr" Huwa qal li jipprova jifhem xi jkun għaddej internament fih u jkun hemm perjodu li jgħinu jagħmel hekk u jkun hemm perjodu fejn aktar jaqbdu dipressjoni meta joqgħod jaħseb. Rene qal li l-burdata tal-ġurnata tinbidillu malajr ħafna fejn f'mument ikun seren u ftit mumenti wara ma jibqax. Il-burdata tinbidillu l-aktar skont ma' xiex jiltaqa'. Rene' qal li waqt dawn il-mumenti li jkollu, jitlef it-tama u jħoss sens ta' eternità fejn jaħseb li dak il-mument mhu se jispiċċa qatt u jħoss biss t-tbatija tal-mument. Minkejja l-mumenti iebsin għal Rene' huwa qal li jħobb il-ħajja u din il-ħaġa żżommu milli jaħseb biex jagħmel affarijiet oħra bħal suwiċidju. Il-professjonisti tal-fondazzjoni Richmond joffru appoġġ emozzjonali kif ukoll gwida prattika 24 siegħa kuljum. Il-linja ta' għajnuna tal-Fondazzjoni Richmond tista' tintlaħaq fuq 1770. "Waqt id-dipressjoni kont qed nikkonsidra s-suwiċidju" – Galea .td_uid_3_619d34c37c25c_rand.td-a-rec-img{text-align:left}.td_uid_3_619d34c37c25c_rand.td-a-rec-img img{margin:0 auto 0 0}